Dave Allen - Vicipéid

# Dave Allen

### Ón Vicipéid, an chiclipéid shaor.

Fuirseoir as Baile Átha Cliath, Éire ab ea é David Tynan O'Mahoney, (6 Iúil, 1936 – 10 Márta, 2005), nó Dave Allen de ghnáth. Bhí cáil mhór ar Allen in Éirinn, sa Bhreatain agus san Astráil, sna 1960í agus na 1970í go háirithe. Bhí stíl fhánach ag Allen mar fhuirseoir - shuigh sé ar chathaoir, agus d'ól sé uisce beatha agus chaith sé tobac tríd an taispeántas ar fad. Rinne sé magadh faoin gnáthshaol, agus bhain sé sult breise as magadh a dheánamh faoi udaráis agus institiúidí, mar shampla faoin Eaglais Chaitliceach Rómhánach. Bhí cúpla chláir teilifís féin ag Allen, bhí an ceann deireanach ar ITV i 1993.

Bhí tionchar mór ag Allen ar a lán fuirseoirí eile in Éirinn agus sa Bhreatain. Ag deireadh gach taispeántais, thug Allen an bheannacht cháiliúil chéanna, "Oíche mhaith, agus go rachaidh bhur ndia in éineacht libh".

## [athraigh] Saol

Saolaíodh Allen i bhFirhouse i gContae Átha Cliath, mac le Cully Tynan O'Mahoney (a bhí ina eagarthóir ar an nuachtán Éireannach Irish Times), agus máthair Shasanach. D'fhág Allen an scoil agus é sé bliana déag d'aois, agus lean sé a athair isteach san iriseoireacht. Glach sé post mar leis an Drogheda Argus, agus bhog sé go dtí Sasana trí bliain níos déanaí. Bhí cúpla poist eile aige, agus tar éis tamaill bhí sé ag obair i mButlins mar "Redcoat", ina óstach ar seónna éagsúla a bhí ar siúl acu. D'athraigh sé a shloinne ó O'Mahony go Allen, nuair a d'éirigh sé tuirseach le daoine ag fuaimniú é mí-cheart. Nuair a bhí The Beatles ag casadh cuid den a gcéad seónna, b'é Allen a bhí ina fhear óstach. Bhuail sé leis an aisteoir Judith Scott san Astráil agus pósadh iad sa bhliain 1964. Bhrís siad suas sa bhliain 1983. Is fuirseoir é a mac Ed Allen freisin.

Chaill Allen méar amháin ar a lámh chlé, ach níl aon eolas cinnte faoi cad a tharla. Tá seans gurb é timpiste ghluaisteán a bhí i gceist.

## [athraigh] Bás

Ag deireadh a shaoil, b'éigean do Allen éirí as a bheith ag caith tobac agus ag ól alcól, dhá rud a thaitin go mór leis. Cailleadh go tobann ach go suaimhneach é, ina choladh abhaile. D'fhág sé bean chéile nua Karin, a bhí ag iompar clainne ina dhiaidh. Rugadh a mac Cullum Allan Allen dhá mí tar éis a bháis.

## [athraigh] Naisc sheachtracha

- Beathaisnéis ar BFI Screenonline
- Welcome to an Evening with Dave Allen
- The Essential Dave Allen
- 'Dave Allen, master comedian, dies at 68', from Telegraph UK
- 'Tonight With Dave Allen' from BBC

Is síol é an t-alt seo. Cuir leis, chun cuidiú leis an Vicipéid.
Má tá alt níos forbartha le fáil i dteanga eile, is féidir leat aistriúchán Gaeilge a dhéanamh.

- Liosta fuirseoirí Éireannacha

Retrieved from "http://ga.wikipedia.org../../../d/a/v/Dave_Allen_1f78.html"

Catagóirí: Síolta | Fuirseoirí | Fuirseoirí Éireannacha | Daoine a rugadh i 1936 | Básanna i 2005

##### Views

- Alt
- Plé
- Leagan reatha

##### Cuardaigh

##### I dteangacha eile

- Cymraeg
- Dansk
- English
- Français
- Nederlands
- Polski